La luenga occitana la trayeban los occitans (ditos "francos") que s'establiban en las ciudatz. En lo Camín de Sant Chaime los comerciants y artesans "francos" yeran en contacto con los pelegrins, que a sobén charraban occitán tamién. Los repobladors occitans manteneban menos lur lengua en atras zonas como la val d'Ebro u Sistema Iberico porque no teneban tanto contacto con chent de lur país y porque lis yera fácil aprender y emplegar las luengas romances de la chent aragonesa, navarra u mozarabe con qui coexistiban.